กูรูแนะสอยกลุ่ม SAMART หลังปรับตัวลงจากความกังวลคดีมาตรา 112 มากเกินไป
ส่องแนวโน้มระยะสั้นไตรมาส 4/58 คาดกำไรของ SAMTEL และ SAMART ฟื้นตัวเทียบไตรมาสก่อนหน้า นอกจากนี้เรามองว่าราคาหุ้นที่ปรับตัวลงสะท้อนความกังวลประเด็นดังกล่าวมากเกินไป โดยราคาหุ้น SAMTEL ปัจจุบันซื้อขาย PE ปี 16F ที่ 10.3 เท่า มีส่วนลด 18% จาก PE เฉลี่ยกลุ่ม Non mobile ที่ 12.6 เท่า เลือก SAMTEL เป็น Top pick กลุ่มฯ
3 ธ.ค. 2558

บล.โนมูระ พัฒนสิน ระบุในบทวิเคราะห์ (3 ธ.ค.) ว่า บริษัท สามารถคอร์ปอเรชั่น จำกัด (มหาชน) หรือ SAMART โดยมองว่าราคาหุ้น SAMART และ SAMTEL ที่ปรับตัวลงน่าจะเกิดจากความกังวลต่อข่าวตำรวจนำส่งสำนวนคดีมาตรา 112 รวม 5 สำนวนให้อัยการศาลทหาร ส่วนที่เหลืออีก 7 สำนวนจะแล้วเสร็จภายใน 30 วันก่อนส่งสำนวนให้อัยการศาลทหารพิจารณาต่อไป
 ทั้งนี้เราตรวจสอบข้อมูลกับผู้บริหาร SAMART ยืนยันบริษัทยังไม่ถูกศาลตัดสินว่ามีความผิดคดีมาตรา 112 รวมทั้งไม่ถูกชี้มูลความผิดเพิ่มเติม ทั้งนี้ตามปัจจัยพื้นฐาน SAMART และ SAMTEL เรารวมความเสี่ยงในการเซ็นงานล่าช้า 3 เดือนในประมาณการ SAMTEL จากผลกระทบข้อกล่าวหาติดตั้งเสาสัญญาณอาคารใบหยกไม่ถูกต้องและต้องรอผลสรุป
แนวโน้มระยะสั้นไตรมาส 4/58 คาดกำไรของ SAMTEL และ SAMART ฟื้นตัวเทียบไตรมาสก่อนหน้า นอกจากนี้เรามองว่าราคาหุ้นที่ปรับตัวลงสะท้อนความกังวลประเด็นดังกล่าวมากเกินไป โดยราคาหุ้น SAMTEL ปัจจุบันซื้อขาย PE ปี 16F ที่ 10.3 เท่า มีส่วนลด 18% จาก PE เฉลี่ยกลุ่ม Non mobile ที่ 12.6 เท่า เลือก SAMTEL เป็น Top pick กลุ่มฯ